b'\n_START_ARTICLE_\nAquinnah Indijanci\n_START_PARAGRAPH_\nAquinnah (Gay Head Indijanci), Jedno od nekoliko pre\xc5\xbeivjelih plemena Wampanoag Indijanaca danas naseljenih na plemenskoj zemlji u gradu Aquinnah i u okrugu Dukes na otoku Martha\xe2\x80\x99s Vineyard, Massachusetts, te u drugim krajevima, svih skupa oko 1,100 u novije doba. Plemenski teritorij Aquinnaha podru\xc4\x8dje je poluotoka koje je od Europljana nazvan Gay Head, po vi\xc5\xa1ebojnim klifovima na njegovoj obali. Pleme je federalni status, kao The Wampanoag Tribe of Gay Head (Aquinnah), dobilo 1987. Plemensko vije\xc4\x87e sastoji se od 11 \xc4\x8dlanova koji se biraju svake tri godine i na \xc4\x8dijem se \xc4\x8delu nalaze predsjedatelj, dopredsjedatelj, tajnik i blagajnik. Na tradicionalnim pozicijama u plemenskom vije\xc4\x87u su i poglavica i medicineman \xc4\x8diji je mandat do\xc5\xbeivotan.'